Naziv županije: OSJEČKO –BARANJSKA

Naziv škole: Osnovna škola Mate Lovraka

Sjedište i adresa: 31404 Vladislavci, Kralja Tomislava 75

KLASA: 400-02/22-01/01

URBROJ: 2158-136-22-1

U Vladislavcima 6. listopada 2022.

**OBRAZLOŽENJE PRIJEDLOGA FINANCIJSKOG PLANA I RAZVOJNOG PROGRAMA OŠ MATE LOVRAKA**

**ZA RAZDOBLJE 2023.-2025.**

**1. SAŽETAK DJELOKRUGA RADA PRORAČUNSKOG KORISNIKA**

Djelokrug rada Osnovne škole Mate Lovraka, Vladislavci je odgoj i obrazovanje učenika od prvog do osmog razreda. Škola, kao javna ustanova, obavlja djelatnost osnovnog odgoja i obrazovanja u jednoj zgradi u svom vlasništvu. U školi se izvodi redovna, izborna, dodatna nastava, dopunska nastava i izvannastavne aktivnosti sukladno Godišnjem planu i programu rada škole i Školskom kurikulumu koje je, sukladno Zakonu o odgoju i obrazovanju u osnovnoj i srednjoj školi (NN 87/2008, 86/09, 92/10, 105/10, 90/11, 5/12,16/12, 86/12,126/12, 94/13, 152/14, 07/17, 68/18,98/19 i 64/20.) donio Školski odbor 6. listopada 2022. godine.

Školu pohađa 118 učenik iz naselja Vladislavci, Dopsin i Hrastin, raspoređenih u 8 razrednih odjela i to 4 odjela razredne nastave i 4 odjela predmetne nastave. Nastava se odvija u jednoj smjeni u petodnevnom radnom tjednu. Planira se da se broj učenika narednih godina neće znatno smanjivati. Za učenike u školi je organizirana školska kuhinja.

ORGANIZACIJSKA STRUKTURA: U školi je zaposleno ukupno 36 radnika, od čega su: 23 učitelja, 1 pomoćnik u nastavi, 3 stručna suradnika, 2 administrativno financijska radnika, 5 radnika na pomoćnim i tehničkim poslovima i ravnatelj. Učitelji obavljaju odgojno-obrazovne poslove izvođenja nastavnog plana i programa, neposrednog odgojno-obrazovnog rada s učenicima, aktivnosti u skladu s potrebama i interesima učenika te promicanje stručno-pedagoškog rada škole i ostalih poslova u skladu sa zakonom, propisima, Godišnjim planom i programom rada i Školskim kurikulumom.

Nenastavno osoblje obavlja opće, pravne i kadrovske poslove, poslove vođenja i čuvanja pedagoške dokumentacije i evidencije, poslove tehničkog održavanja, rukovanja opremom i uređajima, poslove održavanja čistoće objekata i okoliša te druge pomoćne poslove u skladu sa zakonom, propisima te Godišnjim planom i programom rada.

**2. OBRAZLOŽENJE PROGRAMA (AKTIVNOSTI I PROJEKATA)**

Financijskim planom škole sredstva su planirana za provođenje glavnog programa a to je osnovnoškolsko obrazovanje.

Financijskim planom Škole planirana su sredstva za provođenje plana i programa te kurikuluma Škole.

Najvažniji cilj programa rada školske ustanove je kvalitetan odgoj i obrazovanje što se ostvaruje kroz različite školske aktivnosti:

* Redovna nastava, dodatna i dopunska te izborna nastava (izvode je učitelji), a sredstva su osigurana od strane MZO-a.
* Terenska nastava financirat će se iz sredstava roditelja i Škole, prema utvrđenom Godišnjem planu i programu te Kurikulumu škole – prijedlog za sufinanciranje učenika daju razrednici u dogovoru s Učiteljskim vijećem.
* Obnova i opremanje školskih zgrada financirat će se iz kapitalnih i decentraliziranih sredstava Osječko-baranjske županije i iz proračuna Općine Vladislavci.
* Osigurat će se sredstva za praćenje sigurnosti na radu (osposobljavanje djelatnika za zaštitu na radu i zaštitu od požara te praćenje od strane licenciranih firmi kao kontrole sigurnosti rada u Školi).
* Osigurat će se sredstva za sistematske i sanitarne preglede zaposlenika.
* Financijskim planovima i programima žele se osigurati što kvalitetniji uvjeti za izvođenje nastave, opremanje Škola te bi postignuća učenika trebala biti bolja i kvalitetnija.
* Sredstvima materijalnih troškova osigurat će se podmirivanje energenata (struja, plin, voda), interneta, telefona, uredskog materijala za potrebe nastave, stručnog usavršavanja učitelja, stručnih suradnika, ravnatelja te administrativnih djelatnika.
* Sredstvima EU fondova financirat će se troškovi puta i dnevnica pri mobilnosti učitelja i učenika u sklopu Erasmus + projekta
* Kroz trogodišnje razdoblje pokušat će se racionalizirati troškove (koliko je najviše moguće), pratiti rezultate korištenja financija te uspoređivati kako ulaganja u pojedine segmente utječu na ukupno poboljšanje rezultata Škole.

Pokazatelji na kojima se zasnivaju izračuni potrebnih sredstava su vlastita sredstva koja namirujemo iz vlastitih prihoda:

* - prošlogodišnji prosjek prikupljenih sredstava od najma krova (foto ćelije), najma školske dvorane i starog papira

Pokazatelj uspješnosti realizacije ciljeva odnosno rezultat programa održavanja pedagoškog standarda vidljivi su kroz uređenje i izgled škole, opremljenost učionica, uređenje parkirnog prostora škole.

FINANCIJSKI PLAN ZA 2023.-2025. GODINU ISKAZAN U EUR-IMA

FINANCIJSKI PREGLED SREDSTAVA PO PROGRAMIMA

|  |  |  |  |  |
| --- | --- | --- | --- | --- |
| IZVOR | OPIS | PRIJEDLOG PRORAČUNA ZA 2023.g. | PROJEKCIJE ZA 2024.g. | PROJEKCIJE ZA 2025.g. |
| 11 | OPĆI PRIHODI I PRIMICI Županijski proračun- lektira, Školski obrok za sve, Učimo zajedno, prijevoz |  **15.494** |  **15.494** |  **15.494** |
| 46 | OPĆI PRIHODI I PRIMICI -decentralizacija-opći, stvarni i za posebne namjene |  **43.966** |  **43.966** |  **43.966** |
| 32 | VLASTITI PRIHODI – PRORAČUNSKI KORISNICI |  **8.970** |  **8.970** |  **8.970** |
| 52 | POMOĆI–Županijski proračun EU projekti-UČIMO ZAJEDNO  |  **4.460** |  **4.460** |  **4.460** |
| 12 | POMOĆI-Županijski proračun-Shema voće, povrće, mlijeko |  **1.376** |  **1.376** |  **1.376** |
| 54 | POMOĆI - KORISNICI |  **560.400** |  **560.400** |  **560.400** |
| 62 | DONACIJE |  **150**  |  **150** |  **150** |
|  |  |  |  |  |
|  | **UKUPNO** |  **634.816** |  **634.816** |  **634.816** |

**3. ZAKONSKE I DRUGE PRAVNE OSNOVE**

* Zakon o odgoju i obrazovanju u osnovnoj i srednjoj školi, (NN br. 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14, 7/17, 68/18, 98/19 i 64/20)
* Zakon o ustanovama, (NN br. 76/93., 29/97., 47/99. i 35/08. i 127/19.)
* Zakon o proračunu (NN br. 144/21..), Pravilnik o proračunskim klasifikacijama (NN br. 26/10., 1220/13 i 1/20) i Pravilnik o proračunskom računovodstvu i računskom planu (NN br. 124/14., 115/15., 87/16., 3/18., 126/19, 108/20)
* Upute za izradu proračuna Osječko-baranjske županije za razdoblje 2023.-2025.
* Godišnji plan i program rada škole za školsku godinu 2022./23.

- Kurikulum škole za školsku godinu 2022./23.

**4. USKLAĐENOST CILJEVA, STRATEGIJE PROGRAMA S DOKUMENTIMA DUGOROČNOG RAZVOJA**

Školske ustanove donose godišnje operativne planove (godišnji izvedbeni odgojno – obrazovni plan i program rada za školsku godinu 2022/2023. i Školski kurikulum) prema planu i programu koje je donijelo Ministarstvo znanost i obrazovanja.

Strateške planove donose: Ministarstvo znanosti i obrazovanja te županije (razvojne strategije), osnivači dijela škola. Vertikalna usklađivanja ciljeva i programa Ministarstva znanosti, i obrazovanja odnosno županija s ciljevima i programima škola još nisu provedena zato se u obrazloženju financijskog plana ne navodi ovaj dio.

Također planovi se donose za školsku, a ne fiskalnu godinu, to je uzrok mnogim odstupanjima u izvršenju financijskih planova, odnosno pomak određenih aktivnosti iz jednog u drugo polugodište uzrokuje promjene u izvršenju financijskog plana za dvije fiskalne godine.

**Ciljevi provedbe programa u trogodišnjem razdoblju i pokazatelji uspješnosti kojima će se mjeriti ostvarenje tih ciljeva**

Cilj provedbe programa je kvalitetno obrazovanje i odgoj učenika što ostvarujemo:

* stalnim i kvalitetnim usavršavanjem učitelja (on line učenje loomen, seminari, stručni skupovi, aktivi) i podizanjem materijalnih uvjeta rada;
* praćenjem metodičkih, informatičkih i drugih trendova u odgoju i obrazovanju te podizanjem nastavnog standarda na višu razinu;
* ulaganjem u školsku knjižnicu, proširenje lektirnog fonda, oprema knjižnice;
* poticanjem učenika na izražavanje kreativnosti, nadarenosti i sposobnosti kroz uključivanje u slobodne aktivnosti, natjecanja, sudjelovanja na literarnim i likovnim natječajima, kroz školske projekte, priredbe te manifestacije u školi i šire;
* poticanjem na sudjelovanje na sportskim aktivnostima, uključivanjem kroz natjecanja na školskoj razini i šire;
* poticanjem otvorene komunikacije, povećanjem uključenosti obitelji, lokalne zajednice, socijalnih i drugih partnera u jačanju preventivne uloge škole naspram društveno neprihvatljivih oblika ponašanja;
* razvijanjem navike cjeloživotnog učenja, usvajanjem zdravih životnih navika, razvojem kompletne mlade osobe s razvijenim samopoštovanjem i građanskom sviješću;
* organiziranjem zajedničkih aktivnosti učenika i učitelja tijekom izvannastavnih aktivnosti

Pokazatelji uspješnosti

|  |  |  |  |  |  |  |
| --- | --- | --- | --- | --- | --- | --- |
| Pokazatelj rezultata | Definicija | Jedinica | Polazna vrijednost | Ciljana vrijednost (2023.) | Ciljana vrijednost (2024.) | Ciljana vrijednost (2025.) |
| Povećanje broja učenika uključenih u dopunsku nastavu  | Poticati učenike na prihvaćanje pomoći u savladavanju sadržaja. | Broj  | 25 | 30 | 35 | 40 |
| Povećanje broja osvojenih mjesta na županijskim natjecanjima | Poticati natjecateljski duh kod učenika te ih motivirati za dodatni rad i proširenje znanja iz određenih područja.  | Broj | 1 | 3 | 4 | 5 |
| Povećanje broja učenika koji su uključeni u različite školske projekte | Poticati učenike na izražavanje kreativnosti i sposobnosti kroz ove aktivnosti. | Broj | 40 | 70 | 80 | 90 |
| Povećanje broja učitelja uključenih u edukacije | Poticati učitelje i ukazivati na važnost kontinuiranog i kvalitetnog usavršavanja. | Broj | 13 | 16 | 18 | 20 |

Sudjelovanje na projektima, sportska natjecanja, izvannastavne aktivnosti i ostalo detaljno su razrađeni unutar školskog Kurikuluma koji se može dobiti na uvid i koji je objavljen na web stranici škole. Unutar razvojnog plana škole, koji je sastavni dio planiranja školskog kurikuluma i osnova sa samovrednovanje rada škole, za školsku 2022./2023. godinu radit ćemo na razvijanju znanja i vještine iz nastavnih predmeta STEM područja; kvalitetnom odnosu učitelja, roditelja i škole; vrednovanju učeničkog napretka i postignuća; poboljšanju materijalnih uvjeta rada i opremljenosti škole; uređenju okoliša škole; partnerstvu s domaćim i inozemnim obrazovnim institucijama.

**5. ISHODIŠTE I POKAZATELJI NA KOJIMA SE ZASNIVAJU IZRAČUNI I OCJENE POTREBNIH SREDSTAVA ZA PROVOĐENJE PROGRAMA**

**Izvori sredstava za financiranje rada škole su:**

* Opći prihodi i primitci, skupina 636 državni proračun ( MZO) za financiranje rashoda za zaposlene i tekuće pomoći iz proračuna koji im nije nadležan (Općina Vladislavci);
* Opći prihodi i primitci, skupina 671, županijski proračun za materijalne troškove poslovanja te održavanje i obnovu nefinancijske imovine;
* Vlastiti prihodi od iznajmljivanja prostora, od sakupljanja papira, skupina 661, za provedbu dodatnih aktivnosti škole prema planu i programu rada te obnovu nefinancijske imovine;
* Prihodi po posebnim propisima, skupina 636 sastoje se od prihoda Općine za školsku kuhinju .
* Pomoći od Županije Osječko-baranjske u projektima i programima vezanim za provedbu na županijskoj razini.

Indeksi rasta koje smo dužni primijeniti u planiranju rashoda koji se planiraju prema minimalnom standardu te rashoda za zaposlene (Upute za izradu proračuna 2023.-2025. godine) ostaju na razini 2022.

**Prihodi iz državnog proračuna**

Prihodi nisu planirani isključivo u skladu s propisanim indeksom rasta za tu vrstu rashoda, jer je bilo potrebno uzeti u obzir povećanje izdataka zbog povećanja dodataka na staž (0,5% po godini staža), što je uključeno u indeks, te dodataka na plaću prema Kolektivnom ugovoru.

 Ostali rashodi za zaposlene u iznosu od su izdaci za dar djeci, jubilarne nagrade regres, božićnica te pomoći u slučaju smrti ili bolesti, planirani su na osnovu sadašnjeg stanja. Brojčani pokazatelji su u tablicama Financijskog plana.

 Troškovi plaća i prijevoza na rad i s rada za zaposlenike , planirani su u skladu s postojećim stanjem zaposlenih.

 **Prihodi od Županije**

Prihode za financiranje rashoda koji se financiraju minimalnim standardima, planirali

smo primjenom financijskih pokazatelja iz uputa za izradu proračuna.

 Od tako dobivenih vrijednosti prihoda prvo smo predvidjeli namjenske rashode koji se planiraju na osnovi potrošnje tekuće godine, tj. troškovi energije, rashod za zdravstveni pregled zaposlenika, usluge tekućeg održavanja građevinskih objekata, postrojenja i opreme, komunalne naknade i pedagošku dokumentaciju.

Rashodi iz kategorije općih troškova prvo smo planirali obvezne rashode za komunalne usluge, rashode za telefon, bankarske usluge i usluge platnog prometa te obveznu pedagošku dokumentaciju i materijal. Nakon toga planiramo ostale troškove prema prioritetima funkcioniranja škole.

**Vlastiti prihodi** čine prihod sakupljanja sirovine starog papira i prihodi od zakupnine krovne površine (fotoćelije). Prihodi će se koristiti prvenstveno za osiguranje odvijanja redovnog poslovanja, ako se isto neće moći osigurati minimalnim standardom te financiranje aktivnosti iz Godišnjeg plana i programa rada škole.

 **Prihodi od financiranja** obuhvaćaju prihode od uplata Općine i Osječko-baranjske županije za prehranu učenika u školskoj kuhinji- školski obrok za sve, shema voće i povrće i mlijeko i učimo zajedno 6 i u potpunosti se za namijenjene svrhe i utroše.

FINANCIRANJE OSNOVNOG ŠKOLSTVA SREDSTVIMA ŽUPANIJE:

R.br. Naziv aktivnosti/projekta 2023. 2024. 2025.

1. Izgradnja, rekonstrukcija i

opremanje obj.osnovnog šk. 1.327 1.327 1.327

1. Financiranje općih

troškova osnovnog školstva 16.850 16.850 16.850

1. Financiranje stvarnih

troškova osnovnog školstva 25.789 25.789 25.789

1. Lektira 53 53 53
2. ŠKOLSKA SHEMA 1.376 1.376 1.376
3. ŠKOLSKI OBROK ZA SVE 14.777 14.777 14.777

 Ukupno-ŽUPANIJA 60.172 60.172 60.172

 **6. IZVJEŠTAJI O POSTIGNUTIM CILJEVIMA I REZULTATIMA PROGRAMA TEMELJENIM NA POKAZATELJIMA USPJEŠNOSTI IZ NADLEŽNOSTI PRORAČUNSKOG KORISNIKA U PRETHODNOJ GODINI**

MZO je i ove godine osiguralo financijska sredstva za kupnju udžbenika za sve učenike. Općina Vladislavci financirala je dodatne obrazovne materijale (radne bilježnice, mape, kutije za tehničku kulturu) za sve učenike škole.

Nastava se odvijala sukladno epidemiološkim mjerama i posebnoj organizaciji nastave, prema Uputama za sprječavanje i suzbijanje epidemije bolesti COVID-19 vezano za rad predškolskih ustanova, osnovnih i srednjih škola u školskoj godini 2021./2022.  Cilj ovih mjera i posebne organizacije nastave bio je spriječiti širenje bolesti COVID-19 i zaštititi sve dionike obrazovnog sustava od moguće zaraze.

Dana 9.4.2022. godine ukinute su sve epidemiološke mjere i preporuke za odgojno-obrazovne ustanove, osim osnovnih (čišćenje, pranje ruku, provjetravanje),odgojno-obrazovni rad i nastava organizirani su  kao u vrijeme prije pandemije COVID-19.

Školsku godinu 2021./22. uspješno je završilo 119 učenika. Uspjeh učenika: odličan – 47 učenika, vrlo dobar – 54 učenika, dobar – 18 učenika.

Pedagoške mjere: Pisana pohvala - 15 učenika, nagrada – 8 učenika, opomena - 2 učenika, ukor - 1 učenik. O**držana su školska natjecanja iz matematike, geografije i hrvatskog jezika. Učenici su sudjelovali na Županijskoj smotri učeničkih zadruga. Provedena su natjecanja Klokan bez granica i Dabar te natjecanja u sklopu** Croatian Makers Lige. Škola je sudjelovala u eTwinning projektu.

U listopadu 2021.godine je završena rekonstrukcija i proširenje parkirališta u dvorištu škole sredstvima koje su financirali Općina Vladislavci i Osječko-baranjska županija. Sve učionice su opremljene računalima i projektorima, u šest učionica postavljene su pametna ploče/ekrani. Škola posjeduje sedamnaest prijenosnih računala za učenike čime je kvaliteta održavanja nastave i rad s učenicima znatno poboljšan. U sklopu II. faze programa E-Škole: „Cjelovita informatizacija procesa poslovanja škola i nastavnih procesa u svrhu stvaranja digitalno zrelih škola za 21. stoljeće“, škola je dobila osamnaest prijenosnih računala za učitelje i stručnog suradnika te šezdeset i osam tableta za učenike.

Kako bi poboljšali uvjete boravka učenika u školi, škola je uključena u projekte kojima se osigurava besplatan obrok za sve učenike u školi (Školski obrok za sve, Shema školskog voća i mlijeka). Dana 1.6.2022. u sklopu Nacionalne strategije Školska shema voća i povrća te mlijeka i mliječnih proizvoda provedene su dvije prateće obrazovne mjere: organiziranje kušanja voća i predavanje s temom: Voće, povrće i zdravlje.

Iz projekta Co(i)neTworking zajednice kojeg provodi Općina Vladislavci, učionica matematike i fizike opremljena je jednom interaktivnom pločom, petnaest prijenosnih računala i dva 3D printera.

Privredna banka Zagreb donirala je školi 15 stolnih računala i 5 prijenosnih računala.

Iz natječaja Financiranje projekata u sklopu izvannastavnih aktivnosti osnovnih i srednjih škola te učeničkih domova u školskoj godini 2021./2022. Ministarstva znanosti i obrazovanja, školi su dodijeljena sredstva za izvannastavnu aktivnost Domaćinstvo u iznosu od 14 450,00 kn koja su utrošena na opremanje prostorije Domaćinstva.

Od 2. 3. 32022. do 2. 12. 2023. godine škola je uključena u Erasmus+ KA2 projekt “Cut the Cord! Respect, Educate, Protect!(cc-rep): Shifting from Digital Natives to Digital Citizens”.

**7. OBRAZLOŽENJE**

Prihodi, primici kao i izdaci u 2023. planiraju se u skladu s uputama za izradu Financijskog plana za 2023.-2025, a projekcije za 2024. i 2025. godinu, ostaju na razini plana za 2023.godinu.

 Ravnateljica:

Marija Poje, prof.